
Prof. univ. Liviu – Bogdan CIUCĂ

RAPORT COMUN
asupra
Propunerii legislative pentru completarea art.14 din Legea nr.102/2014 privind cimitirele, crematoriile umane şi serviciile funerare
	
[bookmark: _Hlk64980819]	În conformitate cu prevederile art.95 din Regulamentul Camerei Deputaților, republicat, cu modificările ulterioare, Comisia juridică, de disciplină și imunități și Comisia pentru administrație publică și amenajarea teritoriului au fost sesizate pentru dezbatere pe fond, cu propunerea legislativă pentru completarea art.14 din Legea nr.102/2014 privind cimitirele, crematoriile umane şi serviciile funerare, trimisă cu adresa nr. Plx 380/2026 din 11 mai 2026. 
Camera Deputaților este Cameră decizională, potrivit prevederilor art.75 alin.(1) din Constituția României, republicată și ale art.92 alin.(9) din Regulamentul Camerei Deputaților, republicat, cu modificările ulterioare. 
           Senatul, în calitate de primă Cameră sesizată, a respins propunerea legislativă în ședința din 4 mai 2026.
	Consiliul Legislativ a avizat favorabil propunerea legislativă cu observații și propuneri, conform avizului nr.315 din 2 aprilie 2026.
	Consiliul  Economic și Social a avizat favorabil propunerea legislativă cu observații, conform avizului nr.2560 din 8 aprilie 2026.
	Comisia pentru drepturile omului, culte și problemele minorităților naționale a avizat favorabil propunerea legislativă, conform avizului nr.7c-6/428 din 20 mai 2026.
	Propunerea legislativă are ca obiect de reglementare completarea art.14 din Legea nr.102/2014, astfel încât statul sau unităţile administrativ-teritoriale să poată concesiona, prin atribuire directă, către persoane fizice, locurile de înhumare ori de păstrare a urnelor de cenuşă din cimitirele sau din zonele special amenajate ale crematoriilor, aflate în proprietatea sau administrarea lor, după caz.
În conformitate cu prevederile art.62, 64 și 133 din Regulamentul Camerei Deputaților, republicat, cu modificările ulterioare, Comisiile au examinat inițiativa legislativă în ședințe separate.  
          Membrii Comisiei pentru administrație publică și amenajarea teritoriului au examinat inițiativa legislativă în ședința desfășurată în sistem mixt din data de 26 mai 2026.
	La ședința Comisiei pentru administrație publică și amenajarea teritoriului deputații au fost prezenți conform listei de prezență.
	La dezbaterile care au avut loc a participat, în conformitate cu prevederile art.56 din Regulamentul Camerei Deputaților, republicat, cu modificările ulterioare, domnul Gabriel Ghilea - subsecretar de stat în cadrul Ministerului Dezvoltării, Lucrărilor Publice și Administrației.
	În urma examinării propunerii legislative și a opiniilor exprimate de către membrii Comisiei pentru administrație publică și amenajarea teritoriului au hotărât, cu unanimitate, adoptarea propunerii legislative pentru completarea art.14 din Legea nr.102/2014 privind cimitirele, crematoriile umane şi serviciile funerare, cu amendamente admise prezentate în Anexa raportului preliminar.
Membrii Comisiei juridice, de disciplină și imunități au examinat inițiativa legislativă în ședința desfășurată în sistem mixt, în data de 09 iunie 2026 și au hotărât, cu unanimitate de voturi, adoparea propunerii legislative pentru completarea art.14 din Legea nr.102/2014 privind cimitirele, crematoriile umane şi serviciile funerare, cu amendamente admise si un amendament respins.
La ședința Comisiei juridice, de disciplină și imunități deputații au fost prezenți conform listei de prezentă.
În consecință, membrii celor două Comisii sesizate în fond au hotărât, cu unanimitate de voturi, să transmită plenului Camerei Deputaților un raport comun de adoptare a propunerii legislative pentru completarea art.14 din Legea nr.102/2014 privind cimitirele, crematoriile umane şi serviciile funerare, cu amendamente admise și respinse care fac parte integrantă din prezentul raport.
În raport de obiectul și conținutul său, propunerea legislativă face parte din categoria legilor organice.



	PREŞEDINTE,
      Prof. univ. Liviu – Bogdan CIUCĂ






	PREŞEDINTE,
Florin-Claudiu ROMAN


	SECRETAR,
Petre – Emanoil NEAGU
	SECRETAR,
[bookmark: _GoBack]NAGY Szabolcs

	



Consilier parlamentar, Ruxandra DUMITRAȘCU
	



Consilier parlamentar, Roxana ARDELEANU

Anexă 1

AMENDAMENTE ADMISE


	Nr. crt.
	Text 
propunere legislativă
	Text amendamente propuse 
(autorul amendamentelor propuse)
	Motivarea amendamentelor propuse

	0
	1
	2
	3

	1. 
	LEGE
pentru completarea art. 14 din Legea nr.102/2014 privind cimitirele, crematoriile umane şi serviciile funerare

	Nemodificat
	

	2. 
		Art. I. - La articolul 14 din Legea nr.102/2014 privind cimitirele, crematoriile umane și serviciile funerare, publicată în Monitorul Oficial al României, Partea I, nr. 520 din 11 iulie 2014, cu modificările ulterioare, după alineatul (2) se introduce un nou alineat, alin. (3), cu următorul cuprins:

		Articol unic - La articolul 14 din Legea nr.102/2014 privind cimitirele, crematoriile umane și serviciile funerare, publicată în Monitorul Oficial al României, Partea I, nr. 520 din 11 iulie 2014, cu modificările ulterioare, după alineatul (2) se introduc trei noi alineate, alin. (3) - (5), cu următorul cuprins:

Autor: dep. Radu Mihaiu – USR

	Tehnică legislativă
Întrucât inițiativa conține un singur articol, pentru respectarea exigențelor normative, este necesar ca acesta să fie marcat sub forma ,Articol unic" în loc de ”Art. 1”.

	3. 
		”(3) Statul sau unitățile administrativ-teritoriale pot concesiona prin atribuire directă către persoanele fizice locurile de înhumare ori de păstrare a urnelor de cenuşă din cimitirele sau din zonele special amenajate ale crematoriilor aflate în proprietatea sau administrarea lor, după caz.”
		(3) Procedura, criteriile și condițiile privind atribuirea locurilor de înhumare ori de păstrare a urnelor de cenușă din cimitire sau din zonele special amenajate ale crematoriilor aflate în domeniul public al statului ori al unităților administrativ-teritoriale, precum și condițiile necesare pentru încheierea contractelor de concesiune sau pentru constituirea dreptului de folosință asupra acestora, se stabilesc prin regulamentul de organizare și funcționare prevăzut la alin. (1), cu respectarea obligației prevăzute la alin. (2) lit. c).

Autor: dep. Radu Mihaiu – USR

	Articolul 14 din Legea nr.102/2014 privind cimitirele, crematoriile umane și serviciile funerare, conține deja cadrul special aplicabil organizării și funcționării cimitirelor, inclusiv cu privire la concesionări și atribuirea locurilor de înhumare. Astfel, reglementarea propusă ar trebui să se integreze în mecanismul normativ deja prevăzut de Legea nr.102/2014, respectiv în regulamentul de organizare și funcționare a cimitirului.
Art. 14 alin. (1) din Legea nr.102/2014 prevede că organizarea și funcționarea cimitirelor și crematoriilor se realizează în condițiile legii, în conformitate cu prevederile hotărârii Guvernului adoptate potrivit art. 40 și ale regulamentului de organizare și funcționare aprobat prin hotărâre a consiliului local, precum și ale regulamentelor de organizare și funcționare proprii cultelor. Totodată, art. 14 alin. (2) lit.c) din aceeași lege instituie în sarcina administratorului cimitirului obligația de a asigura corectitudinea concesionărilor și a atribuirii locurilor de înhumare, cu respectarea condiției ca locul să fie îngrijit.


	4. 
	
	         (4) Drepturile dobândite potrivit alin.(3) pot fi exercitate exclusiv în scopul înhumării sau al păstrării urnelor de cenușă și nu pot face obiectul subconcesionării, cesiunii, închirierii, comodatului, vânzării, transmiterii cu titlu oneros ori al oricărei alte forme de valorificare către terți, cu excepția transmiterii către moștenitorii legali sau testamentari, în condițiile legii și ale regulamentului de organizare și funcționare prevăzut la alin. (1).

Autor: dep. Radu Mihaiu – USR

	Completare necesară pentru clarificarea regimului juridic al locurilor de înhumare atribuite direct și în vederea prevenirii transformării acestora în bunuri tranzacționabile informal. În lipsa unei interdicții explicite, dreptul de folosință ar putea fi transmis prin mecanisme juridice alternative, precum cesiune, închiriere, comodat sau alte acte echivalente, ceea ce ar permite apariția unei piețe secundare a locurilor de veci.

	5. 
		
		(5) O persoană fizică nu poate dobândi, potrivit alin. (3), drepturi asupra unui număr mai mare de 4 locuri de înhumare ori de păstrare a urnelor de cenușă, cu excepția situațiilor justificate de constituirea unor locuri familiale, în condițiile stabilite prin regulamentul de organizare și funcționare prevăzut la alin.(1).


Autor: dep. Radu Mihaiu – USR

	Limitarea la maximum 4 locuri per persoană fizică urmărește evitarea acumulării speculative și asigurarea unui acces echitabil la locurile disponibile în cimitirele publice. Excepția privind transmiterea către moștenitorii legali sau testamentari păstrează continuitatea firească a dreptului în familie și evită afectarea situațiilor legitime de succesiune.








ANEXA 2 
AMENDAMENTE RESPINSE


	Nr. crt.
	Text 
propunere legislativă
	Text amendamente propuse 
(autorul amendamentelor propuse)
	Motivarea amendamentelor propuse
	Cameră Decizională

	0
	1
	2
	3
	4

	1.
	
	         (4) Drepturile dobândite potrivit alin.(3) pot fi exercitate exclusiv în scopul înhumării sau al păstrării urnelor de cenușă și nu pot face obiectul subconcesionării, cesiunii, închirierii, comodatului, vânzării, transmiterii cu titlu oneros ori al oricărei alte forme de valorificare către terți, cu excepția transmiterii prin succesiune legală sau testamentară, în condițiile legii și ale regulamentului de organizare și funcționare prevăzut la alin. (1).

Autor: dep. Oana Murariu– USR

